**ELŐTERJESZTÉS**

**Szombathely Megyei Jogú Város Közgyűlése**

**Kulturális, Oktatási és Civil Bizottsága 2024. május 28-i ülésére**

**Javaslat kulturális intézmények pályázaton történő részvételének jóváhagyására**

A Szombathely Megyei Jogú Város Önkormányzatának Szervezeti és Működési Szabályzatáról szóló 18/2019. (X.31.) önkormányzati rendelet (a továbbiakban: Rendelet) 52.§ (3) bekezdés 10. pontja értelmében a Kulturális, Oktatási és Civil Bizottság kulturális feladatai körében eljárva a Közgyűlés, a polgármester, az alpolgármesterek, a tanácsnok és a bizottságok kezdeményezésére szakmai véleményt nyilvánít kulturális és művészeti kérdésekben.

A Berzsenyi Dániel Könyvtár (a továbbiakban: Könyvtár), valamint a Mesebolt Bábszínház (a továbbiakban: Bábszínház) a Nemzeti Kulturális Alaphoz kíván önrészt nem igénylő pályázatokat benyújtani.

A **Könyvtár** a Könyvtárak és Levéltárak Kollégiuma pályázatán kíván részt venni az alábbiak szerint:

1.

Országos Könyvtári Napok Vas vármegyei programjai

Pályázandó összeg: 1,5 millió Ft

Megvalósítás időtartama: 2024. október 1-7.

A Könyvtár - az elmúlt évekhez hasonlóan - idén is csatlakozni kíván az Országos Könyvtári Napok elnevezésű rendezvénysorozathoz, és a Vas vármegyei programjait a helyi oktatási, kulturális intézményekkel, civil szervezetekkel együttműködve tervezi megvalósítani.

2.

Állományvédelem

Pályázandó összeg: 1 millió Ft

Megvalósítás időtartama: 2024. október 1 - 2025. szeptember 30.

A Könyvtár 1957 óta megszakítások nélkül működő szervezeti egysége a kötészeti műhely, mely a helyi állomány megóvása mellett szerepet vállalt a megye teljes könyvtári dokumentumvagyonának gondozásában, védelmében. Sikeres pályázat esetén a térségi könyvtárak állományából 245 db kötet kötése valósulhat meg, illetve a partnerintézmények speciális kérésének megfelelően, a gyűjteményekből 155 db helyismereti kiadvány állagvédelmére nyílhat lehetőség.

3.

Egyedi dokumentumok restaurálása

Pályázandó összeg: 1 millió Ft

Megvalósítás időtartama: 2024. október 1 - 2025. szeptember 30.

A Könyvtár 1500 darabos muzeális gyűjteményének 16-17. századi kiadványaiból több kötet rossz állapotú. Jelen pályázattal a Coler, Johannes: [Aureo-Montani Silesii Calendarium Perpetuum… ] [Wittenberg]: [Helwig, Paul; Säuberlich, Lorenz] [1609] mű restaurálása valósítható meg.

A **Bábszínház** a Színházművészeti Kollégium pályázatán kíván részt venni az alábbiak szerint:

1.

A magányosan sétáló macska c. új, bérletben is szereplő, gyermekeknek szóló előadás létrehozása

Pályázandó összeg: 3 millió Ft

Megvalósítás időtartama: 2024. szeptember 1 - 2025. június 30.

2.

Lili és a bátorság, illetve a Szólít a szörny c. előadás továbbjátszása

Pályázandó összeg: 1,6 millió Ft

Megvalósítás időtartama: 2024. szeptember 1 - 2025. június 30.

A Rendelet 51.§ (3) bekezdés 25. pontja értelmében a Gazdasági és Jogi Bizottság (a továbbiakban: GJB) a pénzügyekkel, vagyongazdálkodással kapcsolatos feladatai körében jóváhagyja az önkormányzat vagy intézményei által benyújtásra kerülő európai uniós és egyéb pályázatokat, amennyiben azok önrészt nem igényelnek. A GJB döntését a Kulturális, Oktatási és Civil Bizottság elnöke az ülésen szóban ismerteti.

Kérem a Tisztelt Bizottságot, hogy az előterjesztést megtárgyalni, és a határozati javaslatokat elfogadni szíveskedjék.

**Szombathely, 2024. május „ ”**

**/: Horváth Soma :/**

**I.**

**HATÁROZATI JAVASLAT**

**..…../2024. (V.28.) KOCB. számú határozat**

A Kulturális, Oktatási és Civil Bizottság a „Javaslat kulturális intézmények pályázaton történő részvételének jóváhagyására” című előterjesztést megtárgyalta, és a Szombathely Megyei Jogú Város Önkormányzatának Szervezeti és Működési Szabályzatáról szóló 18/2019. (X.31.) önkormányzati rendelet 52.§ (3) bekezdés 10. pontjában meghatározott feladatkörében a Berzsenyi Dániel Könyvtár alábbi, önrészt nem igénylő pályázatai benyújtását a Nemzeti Kulturális Alap Könyvtárak és Levéltárak Kollégiumához - a Gazdasági és Jogi Bizottság …../2024. (V.27.) GJB számú határozatában megadott jóváhagyással egyetértve - tudomásul veszi.

1.

Országos Könyvtári Napok Vas vármegyei programjai

Pályázandó összeg: 1,5 millió Ft

Megvalósítás időtartama: 2024. október 1-7.

2.

Állományvédelem

Pályázandó összeg: 1 millió Ft

Megvalósítás időtartama: 2024. október 1 - 2025. szeptember 30.

3.

Egyedi dokumentumok restaurálása

Pályázandó összeg: 1 millió Ft

Megvalósítás időtartama: 2024. október 1 - 2025. szeptember 30.

**Felelős:**  Putz Attila, a Kulturális, Oktatási és Civil Bizottság elnöke

 Horváth Soma alpolgármester

 (a végrehajtás előkészítéséért:

 Vinczéné Dr. Menyhárt Mária, az Egészségügyi és Közszolgálati Osztály vezetője,

 Dr. Baráthné Molnár Mónika, a Berzsenyi Dániel Könyvtár igazgatója)

**Határidő:** azonnal

**II.**

**HATÁROZATI JAVASLAT**

**..…../2024. (V.28.) KOCB. számú határozat**

A Kulturális, Oktatási és Civil Bizottság a „Javaslat kulturális intézmények pályázaton történő részvételének jóváhagyására” című előterjesztést megtárgyalta, és a Szombathely Megyei Jogú Város Önkormányzatának Szervezeti és Működési Szabályzatáról szóló 18/2019. (X.31.) önkormányzati rendelet 52.§ (3) bekezdés 10. pontjában meghatározott feladatkörében a Mesebolt Bábszínház alábbi, önrészt nem igénylő pályázatai benyújtását a Nemzeti Kulturális Alap Színházművészeti Kollégiumához - a Gazdasági és Jogi Bizottság …../2024. (V.27.) GJB számú határozatában megadott jóváhagyással egyetértve - tudomásul veszi.

1.

A magányosan sétáló macska c. új, bérletben is szereplő, gyermekeknek szóló előadás létrehozása

Pályázandó összeg: 3 millió Ft

Megvalósítás időtartama: 2024. szeptember 1 - 2025. június 30.

2.

Lili és a bátorság, illetve a Szólít a szörny c. előadás továbbjátszása

Pályázandó összeg: 1,6 millió Ft

Megvalósítás időtartama: 2024. szeptember 1 - 2025. június 30.

**Felelős:**  Putz Attila, a Kulturális, Oktatási és Civil Bizottság elnöke

 Horváth Soma alpolgármester

 (a végrehajtás előkészítéséért:

 Vinczéné Dr. Menyhárt Mária, az Egészségügyi és Közszolgálati Osztály vezetője,

 Kovács Géza, a Mesebolt Bábszínház igazgatója)

**Határidő:** azonnal